CELEX: 62010TN0052
Language: sl
Date: 2010-02-09 00:00:00
Title: Zadeva T-52/10 P: Pritožba, ki jo je 9. februarja 2010 vložil Giorgio Lebedef zoper sklep, ki ga je 30. novembra 2009 razglasilo Sodišče za uslužbence v zadevi F-54/09, Lebedef proti Komisiji

1.5.2010   
            
            
               SL
            
            
               Uradni list Evropske unije
            
            
               C 113/48
            
         Pritožba, ki jo je 9. februarja 2010 vložil Giorgio Lebedef zoper sklep, ki ga je 30. novembra 2009 razglasilo Sodišče za uslužbence v zadevi F-54/09, Lebedef proti Komisiji
   (Zadeva T-52/10 P)
   2010/C 113/78
   Jezik postopka: francoščina
   
      Stranki
   
   
      Pritožnik: Giorgio Lebedef (Senningerberg, Luksemburg) (zastopnik: F. Frabetti, odvetnik)
   
      Druga stranka v postopku: Evropska komisija
   
      Predlogi pritožnika:
   
   
               —
            
            
               razveljavi naj se sklep Sodišča za uslužbence z dne 30. novembra 2009 v zadevi F-54/09, Giorgio LEBEDEF, stanujoč v 4, Neie Wee, L-1670, Senningerberg, Luksemburg, uradnik Evropske komisije, ki ga zastopa Frédéric FRABETTI, stanujoč v 5, rue Jean Bertels, L-1230 Luxembourg, odvetnik pri Sodišču, z naslovom za vročanje v svoji pisarni, proti Komisiji Evropskih skupnosti, ki jo zastopata J. Currall in G. Berscheid, zastopnika, z naslovom za vročanje v Luxembourgu, tožena stranka, zaradi razglasitve ničnosti odločb z dne 15.2.2008, 1.4.2008, 10.4.2008, 20.5.2008 in 14.7.2008 o odbitku 39 dni dopusta tožeči stranki za leto 2008;
            
         
               —
            
            
               ugodi naj se tožbenim zahtevkom, ki jih je pritožnik podal na prvi stopnji;
            
         
               —
            
            
               podredno, zadevo naj se v ponovno odločanje pošlje Sodišču za uslužbence;
            
         
               —
            
            
               Komisiji naj se naloži plačilo stroškov.
            
         
      Pritožbeni razlogi in bistvene trditve
   
   Pritožnik s to pritožbo predlaga razveljavitev sklepa Sodišča za uslužbence z dne 30. novembra 2009 v zadevi Lebedef proti Evropski komisiji, F-54/09, s katerim je bila kot očitno pravno povsem neutemeljena zavržena tožba, s katero je tožeča stranka predlagala razglasitev ničnosti več odločb o odbitku 39 dni dopusta tožeči stranki za leto 2008.
   Pritožnik v podporo svoji pritožbi navaja devet pritožbenih razlogov:
   
               —
            
            
               kršitev člena 1, šesti pododstavek, Priloge II h Kadrovskim predpisom, in člena 1(2) okvirnega sporazuma glede odnosov med Komisijo in sindikalnimi in poklicnimi organizacijami;
            
         
               —
            
            
               nepravilna razlaga in uporaba koncepta sindikalne svobode;
            
         
               —
            
            
               dejstva, ki leta 2008 niso obstajala;
            
         
               —
            
            
               kršitev odločbe Komisije z dne 28. aprila 2004 o uvedbi izvedbenih določb na področju odsotnosti zaradi bolezni ali nesreče;
            
         
               —
            
            
               nepravilna razlaga in uporaba pojmov „udeležba pri zastopanju uslužbencev“, „napotitev iz sindikalnih razlogov“ in „sindikalna naloga“;
            
         
               —
            
            
               izkrivljenje in popačenje dejstev in trditev pritožnika ter vsebinska nenatančnost ugotovitev Sodišča za uslužbence glede beleženja „neupravičenih odsotnosti“ v sistemu SysPer2;
            
         
               —
            
            
               nepravilna razlaga izjav tožeče stranke in nepravilna uporaba prava s strani Sodišča za uslužbence pri razlagi pojma „odsotnost“, kot ga določajo členi 57, 59 in 60 Kadrovskih predpisov;
            
         
               —
            
            
               nepravilna uporaba prava s strani Sodišča za uslužbence pri uporabi člena 60 Kadrovskih predpisov; in
            
         
               —
            
            
               neobrazložitev več za izpodbijano zadevo ključnih točk.